钦定古今图书集成/明伦汇编/氏族典/第537卷 > 石全彬
## 钦定古今图书集成/明伦汇编/氏族典/第537卷 > 石全彬

按《宋史石知颙传》：“知颙孙全彬，字长卿，以知颙奏补
入内小黄门，累迁西头供奉官。陜右群盗杀凤州巡
检，遣往擒灭之。元昊叛，全彬监鄜州兵救延州，解围
去。除并、代州都监，进钤辖，徙鄜延，还为押班。侬智高
寇广南，以为湖南江西路安抚副使，出桂林，请于宣
抚使狄青，愿独当一队以自效。于是使将佐方兵力”
战于邕州。南方平，领绵州防御使，转领信武军留后，
迁福延宫使、提点奉先院。熙宁中卒，年七十六。赠大
尉、定武军节度使，谥曰“恭僖。”